यद्यपि अब तक कोष़िक्कोड राज्य अत्यंत शक्तिशाली हो गया था, किन्तु 18 वीं शताब्दी में मैसूर के आक्रमण से कोष़िक्कोड राज्य धराशायी हो गया। हैदर अली और पुत्र टीपू सुलतान के आक्रमण के सामने सामूतिरि टिक नहीं सके। 1766 में हैदर के सिपाहियों ने उत्तरी केरल में प्रवेश कर कटत्तनाट और कुरुम्बनाट को अपने अधीन कर लिया। जब मैसूर सैनिक कोष़िक्कोड की तरफ आगे बढ़े तो सामूतिरि ने परिजनों को पोन्नानि भेजकर आत्महत्या कर ली।

इस तरह टीपू सुलतान के हाथ में कोष़िक्कोड आ गया। लेकिन जब टीपू को श्रीरंग पट्टणम् संधि (1792) के तहत ब्रिटिशों के सामने हथियार डालना पडा तब कोष़िक्कोड समेत संपूर्ण मलबार क्षेत्र ब्रिटिशों के अधीन हो गया। सन् 1956 तक मलबार ब्रिटिश निर्मित मद्रास राज्य का एक जिला मात्र था। जब केरल राज्य का गठन हुआ (सन् 1956 में) तब मलबार को केरल राज्य में मिलाया गया।

कोज़ीकोड राज्य
शासन की वापसी
पुर्तगाली आगमन
टीपू सुल्तान